[{"text_idx": "#000001", "text": "La unuaj anoj, kvazau\u0306 c\u0302iuj el norda Italio, sin dedic\u0302is al la celo disvastigi Esperanton inter la studentoj, kaj eltrovis la idealan strukturformon en tiu de loka grupo: la unua de tiuj naskig\u0302is en Kapodistrio."}, {"text_idx": "#000006", "text": "En 1925, lau\u0306 la au\u0306spicioj de la prezidantoj de IEF (Itala Esperanto-Federacio), kiuj, en la mesag\u0302o al la anoj, alvokis la formadon de \u201cimpona maso de entuziasmaj junuloj de Italujo parolantaj la junan idiomon\u201d, la kotizo junulara estis diferencigita ol la ordinara, kun 16 jaroj kiel ag\u0302limo."}, {"text_idx": "#000007", "text": "En la internacia tereno, la italo Elio Migliorini partoprenis, kiel delegito, al la deksesa Universala Kongreso, en 1924, kie estis starigitaj la bazoj por Internacia Studenta Asocio."}, {"text_idx": "#000009", "text": "La rekonstruo post la dua mondmilito kuntrenis ankau\u0306 la Esperantujon: la renaskig\u0302o de la asocio, kun la nomo de \u201cGioventu\u0300 Esperantista Italiana (GIE)\u201d (Itala Esperantista Junularo), en 1947, fare de instruisto Mario Guzzi; Nova Sento, de aparta bulteno de informo al la anoj, ig\u0302is rubriko de la landa revuo nur en 1950. La travivaj\u0302oj de c\u0302i tiu rubriko estas spegulo interesa, sed ne c\u0302iam fidinda, de la agado de la asocio."}, {"text_idx": "#000011", "text": "La asocio estis sendependa de IEF, al kiu pagis kotizon: kunveno en Torino en septembro 1950, lau\u0306 la au\u0306spicioj de Giancarlo Figheira kaj Gina kaj Piero Fop inter la aliaj, starigis la bazon por asocio junulara landa, kadre de IEF sed kun strukturo, celoj kaj intencoj malsamaj."}, {"text_idx": "#000012", "text": "Je landa nivelo, indas rimarkigi kunvenon, okaziginta fare de GIE en Milano en 1952, kies temo estis: kiel organizi, ankau\u0306 lau\u0306 la lingva signifo, la grupojn lokajn. En 1953 GIE akiris la rajton, ke tri siaj anoj reprezentis g\u0302in en IEF-estraro, tiam elektita surbaze de divido lau\u0306 teritorio de aparteno. La tri anoj, Capacchi, Codazza, Cosatti, konsistigis la GIE-estraron."}, {"text_idx": "#000024", "text": "Revenante je la 70aj jaroj, tiujn karakterizis agadoj direktitaj eksteren, cdelante pli al plimultig\u0302o de la nombro de anoj ol al konsisto de la agado, malgrau\u0306 al IEJ atribuendas preskau\u0306 c\u0302iujn lingvistikajn seminariojn okazintajn en Italio tiutempe; indas c\u0302iukaze memorigi la engag\u0302ig\u0302on en socia kaj kontau\u0306imperiisma kampo, kiu, ec\u0302 produktante gravajn kaj originalajn kontribuojn al kultura debato, kau\u0306zis ankau\u0306 fortajn malakordig\u0302ojn kaj konfliktojn en la movado. Unu el la agadoj plej ofte rimarkigitaj sur la pag\u0302oj de la revuo estis la disvastigo al publiko de enketo-slipojn (\u201cTri demandoj pri Esperanto\u201d) kaj de tiaspecaj distribuadoj de flugfolioj. Cetere, IEJ alig\u0302is al regionaj programoj de TEJO, kiuj antau\u0306vidis c\u0302efe informagadon al la ekstera mondo."}, {"text_idx": "#000025", "text": "Post stagno de iom da jaroj, reaperis la Servo korespondada (servo por la anoj dedic\u0302ita je faciligi la serc\u0302adon de \u201camikoj de korespondado\u201d), kaj italaj nomoj aperis en la listoj de Pasporta Servo."}, {"text_idx": "#000034", "text": "La prezidanteco restis, ekde 1986 g\u0302is 1988, en la manoj de Francesco Pignatelli (el Treviso), al kiu ni s\u0302uldas grandegan amason da laboro celanta kreskigi, tiom lau\u0306 nombro kiom lau\u0306 kvalito, la aktivulojn. Sekvis lin Francesco Amerio (1988-1990), el la multenombra kaj iniciatema grupo de Torino, kaj Luigi Fraccaroli (1990-1992)."}, {"text_idx": "#000041", "text": "Merito de c\u0302i tiu turno apartenas grandaparte al kapabloj organizaj de Marco Brezzi (el Trento), kiu ekde 1991 komencis okupig\u0302i pri la dosieroj de la Ministerio pri Eksteraj Aferoj kaj, precipe pri la Festivalo."}, {"text_idx": "#000046", "text": "Danke al nova interreta ilo, komencas finfine renaskig\u0302i rilatoj kun junuloj el suda Italio, tradicie izolitaj."}, {"text_idx": "#000048", "text": "Je internacia nivelo, la rilatoj kun TEJO estis intensigitaj ekde 1995 de la decido organizi la 53-an IJK-on en Asizo kaj de la eniro en la TEJO-Komitato de Giovanni Grossi (el Bolonjo) kaj, ekde 1997, de Federico Breda (el Mantova), eksprezidanto kaj membro de IEJ-estraro. Pluraj estas la iniciatoj kunorganizitaj fare de la du asocioj en Italio."}, {"text_idx": "#000051", "text": "Kalkuleblas ke la itala esperanto-somero de 1997 konsistis en kvazau\u0306 6000 tranoktoj, kun engag\u0302ig\u0302o financa de c\u0302irkau\u0306 150 milionoj da liroj kaj, precipe, kun la kuntrenig\u0302o de dekoj da aktivuloj de malsamaj generacioj."}, {"text_idx": "#000052", "text": "La jaro 1997 estas mejlos\u0302tono en la lastatempa historio de IEJ. Dum la Kongreso de Asizo kaj la flankaj arang\u0302oj kun ilia sukceso donas gravan impulson al la agadoj kaj al nombro de aktivuloj italaj, en la sekvaj monatoj konkludig\u0302is la generacia s\u0302ang\u0302o jam disvolvig\u0302anta ekde iom da jaroj. Per la eliro de la estraro de Francesco Amerio, la generacio de la tridekjaruloj pludonis la torc\u0302on al bone trejnita grupo de dudekjaruloj kiuj kapablis brile transveturigi IEJ-on en la novan miljaron."}, {"text_idx": "#000054", "text": "Manuel Giorgini, elektita en 1999, kiu dum jaroj estis aktivulo en la asocio (ankau\u0306 kiel prezidanto, g\u0302is 2003), estas la farinto de la progresigo kaj g\u0302isdatigo de la retejo jej.esperanto.it, tute dedic\u0302ita al Itala Esperanto-Junularo kaj ne plu gastigita sur la retejo de IEF. La IEJ-retejo estis volita kaj estigita origine de la antau\u0306a prezidanto de la asocio, Federico Gobbo. Giorgini estis g\u0302ia retejestro g\u0302is la eniro, multaj jaroj poste, de Fabio Bettani en la estraro."}, {"text_idx": "#000057", "text": "La \u201cs\u0302tala ag\u0302o\u201d de IEJ"}, {"text_idx": "#000062", "text": "Ekde 2007 IEJ komencis ankau\u0306 okupig\u0302i pri la organizado de la junulara programo de la Itala Kongreso, c\u0302efa arang\u0302o organizita de IEF."}, {"text_idx": "#000065", "text": "Oni eksenti dum la jaroj bezonon de generacia s\u0302ang\u0302o ne en IEJ, sed ja en IEF, kies estraranoj estas c\u0302iam la samaj kaj penas g\u0302isdatigi sin ankau\u0306 pro sennombraj persoanaj postenoj, certe ne helpitaj de la ekonomia situacio de Italio, kiu ekpas\u0302as al la tiel nomata \u201cgranda recesio\u201d de 2008. La eniro de Mandirola ankau\u0306 en la IEF-estraro portas etan spiron da novaj\u0302o, sed la kontrastoj inter la junularaj sekcioj, ec\u0302 malgrandaj, komencas okazi kun ofteco, kiu petas renovigon g\u0302eneralan de tempoj, metodoj kaj homfortoj."}, {"text_idx": "#000067", "text": "La estraro konstituita en 2011 metas surpapere la unuajn skemojn de renovigo de IEJ, kiu kapablis pas\u0302oteni kun la estanteco, trovante en la manko de fortoj sufic\u0302e aktivaj la c\u0302efan problemon. La prezidantino Gastaldi (el Torino), surbaze de sia elstara senco de profesieco, kontribuis renovigi la bildon de IEJ kaj doni al g\u0302i tiun s\u0302ajnon de kultura longasperta asocio kiun g\u0302i meritas."}, {"text_idx": "#000068", "text": "Okazis en 2013 eko de tiu transiro, celanta modifi g\u0302iajn internajn procesojn kaj la g\u0302ian bildon en kaj ekster la movado. Estis denove konsiderata la graveco de la suda Italio kaj de la insuloj, ankorau\u0306 bedau\u0306rinde malmulte esperantigitaj: la IJFoj 2013 kaj 2014 okazis fakte en lokoj, kie Esperanto estis ankorau\u0306 malmulte enradikig\u0302ita, kiel Apulio kaj Sardio, kun rimarkindaj sukceso kaj nombro de partoprenantoj."}]